Publication: Magyar Közlöny
Issue: MK-2003-90 (Year: 2003, Number: 90)
Era: 1990-2004
Section: a 111/2003. (VII. 29.) Korm. rendelethez
Paragraph Index: 515

23. §-ok) minden — az elosztó rendszerhez kötõdõ — feladatát a közüzemi szolgáltató biztosítja a fogyasztó részére az elosztói engedélyes szolgáltatásainak igénybevételével. Ennek érdekében a közüzemi szolgáltató köteles ezt a feladatot a fogyasztótól átvenni, az elosztónál intézkedni a fogyasztó érdekében és végül a fogyasztót tájékoztatni a tett intézkedések eredményérõl. 1.4. Ha a csatlakozó vezetéket idegen ingatlanon kell átvezetni, az ehhez szükséges tulajdonosi hozzájárulást a fogyasztó köteles megszerezni, és a szolgáltatónak átadni, amely azt az elosztói engedélyes felé továbbítja. 1.5. Tervfelülvizsgálat 1.5.1. A csatlakozóvezeték és a fogyasztói berendezés létesítésének, átalakításának, készítésének, megszüntetésének kivitelezésére — azonos teljesítményû készülékek cseréjének kivételével — tervet kell készíttetni és azt az elosztóval felül kell vizsgáltatni. A kivitelezést csak megfelelõnek minõsített terv alapján szabad megkezdeni, kivéve az Üzletszabályzatban meghatározott eseteket, amikor a kivitelezõ — utólagosan — egyszerûsített szerelési nyilatkozatot tesz. Az elosztó a kiviteli terven a gázellátás mûszaki-biztonsági követelményeinek meglétét köteles ellenõrizni, amelyet a tervnek részletesen kell tartalmaznia. 1.5.2. A kiviteli tervet arra jogosult magánszemély vagy gazdálkodó szervezet készítheti. A tervezõ jogosultságát az elosztó ellenõrzi, és arról nyilvántartást vezet. A terv készítõje a csatlakozó vezeték üzembe helyezési munkáinak feltételeit, a gázmérõ csatlakozását, teljesítményét és típusát, valamint a nyomásszabályzó típusát és annak üzemvitel szempontjából szükséges szerelvényezését, illetve védelmét az elosztóval elõzetesen egyeztetni köteles. Az elosztó a terv véleményezéséhez kérheti a környezet-, természet-, mûemlékvédelmi és egyéb hatósági engedélyeket a vonatkozó elõírások betartása érdekében. 1.5.3. Az elsõ sikeres tervfelülvizsgálat 50 m3/h alatt díjmentes, ezt meghaladó teljesítmény felett térítésköteles. 1.6. Mûszaki-biztonsági ellenõrzés 1.6.1. Az elosztó köteles a fogyasztási helyen a bekapcsolás elõtt a GET 22. § szerinti mûszaki-biztonsági ellen- õrzést elvégezni, és ha a gázszerelés nem felel meg a mûszaki-biztonsági elõírásoknak, a bekapcsolást a hiba kijavításáig köteles megtagadni. 1.6.2. A mûszaki-biztonsági ellenõrzéshez a kiviteli munka elkészültét a fogyasztó vagy megbízottja az elosztói engedélyesnek szerelési nyilatkozat benyújtásával köteles bejelenteni. A szerelési nyilatkozatnak tartalmaznia kell a munkavégzés pontos helyét, a fogyasztó nevét és címét, valamint a létesített csatlakozóvezetékre és fogyasztói berendezésre vonatkozó megvalósulási dokumentációt. A szerelési nyilatkozat benyújtásától számított 15 napon belül — a bejelentõvel elõzetesen egyeztetett idõpontban — az elosztó köteles a kivitelezést ellenõrizni. A fogyasztónak gondoskodni kell arról, hogy a kivitelezõ az ellenõrzésnél jelen legyen. A kivitelezõnek biztosítani kell a mûszakibiztonsági ellenõrzés elvégzéséhez szükséges eszközöket és feltételeket. 1.6.3. Ha mûszaki-biztonsági ellenõrzése során az elosztó azt állapítja meg, hogy a kivitelezõ (gázszerelõ) nem a felülvizsgált tervdokumentáció, illetve az érvényes elõírásoknak megfelelõen végezte el a munkát, jogosult errõl a gázszerelõk nyilvántartására kijelölt szervezetet tájékoztatni, ismételt szabálytalan munkavégzés esetén, pedig kezdeményezni a gázszerelésre jogosultak jegyzékébõl történõ törlését. 1.6.4. Az új fogyasztó bekapcsolásával összefüggésben a meglévõ csatlakozóvezeték áthelyezésével, cseréjével, javításával és karbantartásával kapcsolatos munkák elvégzését az érintett ingatlan tulajdonosa, használója tûrni köteles. Az ebbõl eredõ esetleges károkat a fogyasztó a polgári jog szabályai szerint köteles megtéríteni. 1.7. A közüzemi szerzõdési jogviszony létrejötte 1.7.1. Az általános közüzemi mintaszerzõdést a szolgáltató Üzletszabályzata tartalmazza. 1.7.2. Abban az esetben, ha a fogyasztó teljesítette a szolgáltató ajánlatában (1.1.3. pont) a szerzõdés feltételeként meghatározottakat, a szolgáltató köteles a bejelentés kézhezvételétõl számított 30 napon belül a szerzõdéstervezetét elkészíteni, a fogyasztónak átadni vagy megküldeni. 1.7.3. Ha a szerzõdési ajánlat elkészítéséhez szükséges adatot, okiratot vagy a feltételek teljesítésére vonatkozó igazolást, engedélyt a fogyasztó nem bocsátotta a szolgáltató rendelkezésére, hiánypótlási igényérõl a szolgáltató a kezdeményezés kézhezvételétõl számított 15 napon belül köteles értesíteni a másik felet. Ebben az esetben az 1.7.2. pontban meghatározott, ajánlattételre elõírt határidõ a hiánypótlás teljesítésétõl számítva kezdõdik. 1.7.4. A Közüzemi szerzõdés a felek aláírásával jön létre — és amennyiben a felek eltérõen nem állapodnak meg — lép hatályba. Létrejön a közüzemi szerzõdés a szolgáltatás igénybevételével is, ez azonban nem mentesíti a feleket az írásbeli szerzõdéskötési kötelezettség alól. 1.7.5. Minden fogyasztási helyre — eltérõ megállapodás hiányában — külön szerzõdést kell kötni. 2003/90. szám 1.8. Véleményeltérések kezelése 1.8.1. Ha a fogyasztó a szerzõdést véleményeltéréssel írta alá, a szerzõdés nem jön létre, a véleményeltérést új ajánlatnak kell tekinteni. A szolgáltató 15 napon belül az álláspontok egyeztetését köteles kezdeményezni. 1.8.2. Ha a fogyasztó a szerzõdéstervezetet 30 napon belül aláírva nem küldi vissza a szolgáltatónak, vagy arra vonatkozóan nem nyilatkozik, a szolgáltató ajánlati kötöttsége megszûnik. 1.8.3. Amennyiben a szolgáltató 30 napon belül nem válaszol a fogyasztó módosító javaslataira, akkor a szerzõdést a fogyasztói módosításokkal megkötöttnek kell tekinteni.

Source: https://magyarkozlony.hu/hivatalos-lapok/05ef36772eaa50c16db17a38250eaaf0b73e9a45/dokumentumok/e4babff0df4856302a220d9c2db4aa48a924bde6/letoltes